প্রথমে সহজ-সরল, ধনাঢ্য কোনো ব্যক্তিকে টার্গেট। এরপর মুঠোফোনে আলাপ। একপর্যায়ে গড়ে তোলা হয় প্রেমের সম্পর্ক। তারপর দেখা করার নামে টার্গেট করা ব্যক্তিকে বাড়িতে ডেকে অন্তরঙ্গ মুহুর্তের ছবি ধারণ। এরপর ছবি ছড়িয়ে দেয়ার ভয় দেখিয়ে তাকে আটকে রেখে মুক্তিপণ আদায়। এক্ষেত্রে ভুয়া পুলিশ সেজে ভয়ভীতি দেখানো হয় আটকে রাখা ব্যক্তিকে। রাজশাহী মহানগরীতে থাকা এমন একটি চক্রের পাঁচ সদস্যকে গ্রেপ্তার করেছে পুলিশ।